tomron87/hebrew-wikipedia-sentences-corpus huggingface dataset:
בנוסח זה, ששני בתיו הראשונים כמעט זהים לאלה של הנוסח הראשון, ניתנות תשובות לתהיות שמובעות בתחילתו, והדובר משוחח כביכול עם רבי עקיבא, שהוא סמל של גבורה והקרבה, ושומע מפיו את המילים: , כלומר עליך להביא את הגאולה.
נימת הייאוש שבבתים הראשונים מוחלפת באזכור של מורשת העבר היהודי הקדום, המוצגת כדרך לגבור על הייאוש.
השיר הולחן לראשונה על ידי יואל אנגל בשנת 1924, וזכה לביצועים רבים, אחד המוקדמים שבהם בוצע על ידי החזן ישראל אלטר, אשר הקליט יצירה זו (בנוסח השני) בעת כהונתו כחזן בעיר הנובר שבגרמניה (ככל הנראה בסוף שנות ה-20/תחילת שנות ה-30 של המאה ה-20).
קיימים ביצועים נוספים, בהם של עדה שור, ושל שולמית לבנת ולהקת רון הכרמל.
לחן פופולרי לנוסח זה נכתב בשנת 1973 על ידי שלמה ארצי, שגם שר את השיר.
ארצי השמיט את הבית השלישי של הנוסח המקורי, ואת הבית האחרון הפך לפזמון חוזר.
נעמי שמר יצרה בשנת 1979 גרסה המשלבת את שני נוסחיו של טשרניחובסקי.
בניגוד לשלמה ארצי, שהפך את הבית המסיים, הפסימי, לפזמון חוזר, שמר השמיטה בית זה מגרסתה.
שמר חיברה לחן משלה לגרסתה, ואף ביצעה גרסה זו.
גרסה זו זכתה לביצוע גם על ידי ירדן בר-כוכבא, ושימשה כפתיח הסדרה "בנות בראון", בה השתתפה.
הזמרות אסתר שמיר, מירי אלוני וצילה דגן השתמשו בלחן של נעמי שמר לביצוע גרסה שבה מושמעים שני נוסחיו של טשרניחובסקי גם יחד.
השיר בלחן של נעמי שמר בוצע גם כחלק מהמַסֶּכֶת בטקס הדלקת המשואות ביום העצמאות ה-70 למדינת ישראל.
און יהודה רגוניס (נולד ב-7 ליולי 1953) הוא איש צבא ישראלי בדימוס, בדרגת תת-אלוף אשר כיהן כסגן ראש אגף כוח האדם.
און רגוניס נולד וגדל בראשון לציון.
בשנת 1971 התגייס לצה"ל, התנדב לצנחנים ושובץ בגדוד 202. בצנחנים עבר מסלול הכשרה כלוחם והשתתף באימונים ופעילות מבצעית במסגרת הגדוד והחטיבה, וכן עבר קורס מ"כים חי"ר.
במלחמת יום הכיפורים לחם, תחת פיקודו של דורון רובין, בקרב ואדי מבעוק.
לאחר המלחמה השלים רגוניס קורס קצינים ושימש בתפקידים שונים במערך השלישות ובהם קצין השלישות של חטיבת הצנחנים.
הוא השתלם במכללה לביטחון לאומי ושימש כמפקד הבקו"ם, כמפקד מחלקת הפרט באכ"א בדרגת אל"ם וכסגן ראש אגף כוח האדם בדרגת תא"ל.
לאחר שחרורו שימש רגוניס סמנכ"ל משאבי אנוש בקבוצת מי עדן.
בהמשך שימש כחבר הנהלת הוועד האולימפי בישראל וכיושב ראש התאחדות הלאומית לספורט הרכיבה על סוסים.
לרגוניס תואר שני במדעי המדינה מאוניברסיטת חיפה.
הוא נשוי לנועה, אב לארבעה ומתגורר בכוכב יאיר.
אחיו הצעיר אייל רגוניס, שימש כקמ"ן סיירת מטכ"ל והיה אחראי לתכנון מבצע הצגת תכלית.
אומת נאוואחו (נאוואחו: Naabeehó Bináhásdzo, אנגלית: Navajo Nation) היא טריטוריה חצי-אוטונומית המנוהלת בידי אינדיאנים ושטחה הוא 71,000 ק"מ רבוע (27,425 מייל רבוע), שטח זה מכסה חלקים שונים של אריזונה, יוטה וניו מקסיקו.
שטח זה הוא השטח הגדול ביותר המוקדש לשמורת אינדיאנים בתוך ארצות הברית.
לאומה יש את אחת הממשלות הכי מפותחות מבין השבטים בצפון אמריקה, שכוללת בתי משפט, כוחות משטרה גדולים ושירותים ציבוריים נרחבים.
בנוסף לכך, אומת נאוואחו היא שטח אדמה ציבורי גדול בדרום-מערב ארצות הברית, ובתוכה יש אזורים טבעיים רבים, כגון קניון אנטילופ.
באנגלית, השם ההתחלתי לאזור היה "שמורת האינדיאנים נאווחאו", שהונהגה החל משנת 1923 בידי "המועצה השבטית של נאווחאו".
ב-15 באפריל 1969 השם הרשמי על החותם של אומת נאוואחו שונה לאומת נאווחאו, והודיעו כי מיום זה ואילך "כל התכתבות, ומכתבים ...
של שבט נאווחאו ישתמשו בשם "אומת נאווחאו" בשביל לדבר על השבט".
בשנת 1994, הצעה לשנות את השם מ"נאווחאו" ל"דינא" ("Diné") סורבה בידי מועצת נאוואחו.
המועצה אמרה כי השם דינא מזכיר את הזמנים מלאי הסבל של הצעידה הארוכה, ושהשם נאוואחו הוא השם המתאים לעתיד.
לאחר אירוע הצעדה הארוכה של הנאוואחו וכליאתם בשמורת בוסקה רדונדו בסמוך לפורט סמנר בניו מקסיקו, הוקמה שמורת האינדיאנים של שבט נאוואחו בהתאם לחוזה משנת 1868. הגבולות הוגדרו כקו רוחב 37 בצפון, בדרום הקו שעובר במבצר דפיאנס, במזרח קו שעובר במבצר ליאון ובמערב כקו רוחב 109°30′.
אף על פי שהחוזה העניק שטח של מעל ל-100 מיילים רבועים בשטח ניו מקסיקו, השטח האמיתי שניתן היה רק קצת יותר מחצי מהשטח שהובטח.
שטח התחלתי זה מיוצג בדגל נאוואחו בידי מלבן חום כהה.
למרות זאת, מאחר שלא הונח גבול ממשי או ציוני דרך בגבולות נאוואחו, רבים משבט נאוואחו חזרו למקום מגוריהם המקורי ללא קשר לגבולות האומה.
חלק משמעותי משבט נאוואחו כיום גר בצמוד לקולורדו הקטן ונהרות אחרים בקולורדו וגם בסמוך להר נאווחו.
ההרחבה הראשונה בשטחה של אומת נאוואחו התרחשה ב-28 באוקטובר 1878, כאשר רתרפורד הייז שחתם על דחיפה של הגבול המזרחי 20 מיילים (32 קילומטרים) מזרחה.
הוספות נוספות של שטח לאומת נאוואחו קרו במאה ה-19 ובמאה ה-20 .
רוב ההוספות של השטח היו בהוראות של נשיא ארצות הברית, וחלקן אושרו לאחר מכן גם על ידי הקונגרס.
הגבול המזרחי עוצב בעיקר בעקבות צו של ארצות הברית בשנת 1887. בעקבות ניסיון "לתרבת" את האינדיאנים, ממשלת ארצות הברית חלקה אדמות לאינדיאנים שהיו מוכנים לעבדו בה בחקלאות בהתאם לסטנדרטים החקלאיים של אותו זמן, ונתנה אזרחות לאלו שעשו זאת.
אדמה שלא בוצעה בה אדמה חקלאית או שהתוצרת החקלאית שלה לא הייתה מוצלחת הועמדה למכירה למתיישבים אנגלו סקסונים; תוכנית זאת נימשכה עד ל-1934.
אומרים ישנה ארץ הוא אלבומו הרביעי של שלמה ארצי משנת 1973. האלבום ריכז שירים מפסטיבלים ואירועים שונים ושירי משוררים כמו אמיר גלבוע, שאול טשרניחובסקי, חיים גורי, חיים נחמן ביאליק, לאה גולדברג ותרצה אתר וגם גרסת-כיסוי ל"אלינור ריגבי" של הביטלס.
בשנה בה האלבום יצא, במצעד השנתי תשל"ג, זכה שלמה ארצי בתואר "זמר השנה".
שיר בבוקר בבוקר הגיע למקום ה-3 במצעד הפזמונים העברי השנתי לשנת תשל"ג (1973)
אומרים ישנה ארץ הגיע למקום ה-23 במצעד לשנת תשל"ג (1973)
בשל תפוח הגיע למקום ה-18 במצעד לשנת תשל"ד (1974)
און בן פלת הוא דמות מקראית שהייתה ממנהיגי עדת קורח, שקראה תיגר על משה רבנו במהלך ארבעים השנה שהיו בני ישראל במדבר.
הסיפור מובא בהרחבה בפרשת קרח.
על פי חז"ל, פרש און בן פלת מהשתתפותו בעדת קרח ועשה תשובה, ועל כן לא נענש עם קרח ועדתו.
קורח, בן דודו של משה, אסף מאתים וחמישים אנשים ממנהיגי העם, וביניהם האחים דתן ואבירם בני אליאב ואון בן פלת - שלושתם משבט ראובן.
על פי הפרשנים, רוב האנשים היו משבט ראובן כיוון שהם ראו בעצמם את המנהיגים הטבעיים, ולא במשה הלוי וביהושע שהיה בן שבט אפרים (אבן עזרא), או מכיוון שמקומם במחנה היה סמוך למקומו של קרח (רש"י).
משה הזמין את האנשים למבחן: הם ייקחו מחתות, ויבואו למחרת בבוקר להקטיר קטורת במשכן - ואז יראה ה' במי הוא בחר להיות כהן.
דתן ואבירם סירבו למבחן, וסופם היה שנבלעו באדמה, וקרח וחבריו שניגשו למבחן נשרפו כולם באש.
דמותו של און בן פלת במדרש
און בן פלת מוזכר בתחילת הסיפור, במחלוקת על משה, אבל הוא לא מוזכר לא בין הבלועים באדמה ולא בין השרופים באש.
מכאן למדו חז"ל כי אף על פי שאון בן פלת היה שותף למחלוקת המקורית עם משה, הוא פרש מעדת קרח ולא הצטרף למבחן הקטורת.
בגמרא נדרש שמו ושם אבותיו: "און - שישב באנינות [על פי רש"י, שעשה תשובה], פלת - שנעשו לו פלאות, בן ראובן - בן שראה והבין".
על פי הגמרא, נראה שאון חיפש שררה, ולא כהונה (בדומה לדתן ואבירם), ולכן אומרת לו אשתו שבשררה הוא בכל מקרה לא יזכה - ועל פי המדרש הוא היה צריך להיות ממקריבי הקטורת, ורצה להיות כהן.
און בן פלת בראי הביקורת
פרט לפרשת קרח אין השם און נזכר במקרא.
השם פלת נזכר פעם אחת בספר דברי הימים כשמו של אדם משבט יהודה.
במספר מקומות בתורה נמנים ארבעת בניו של ראובן: חנוך, פלוא, חצרון וכרמי.
נראה שפלת הוא פלוא ומכאן שאון היה בן פלת ודתן ואבירם היו בני אחיו, אליאב בן פלת.
רשימת המפקד בספר במדבר מונה את דתן ואבירם בני אליאב בן פלוא בן ראובן, אבל איננה מזכירה את און: וּבְנֵי פַלּוּא, אֱלִיאָב, וּבְנֵי אֱלִיאָב, נְמוּאֵל וְדָתָן וַאֲבִירָם.
ייתכן אם כך ש"און" הוא כתיבה כפולה (דיטוגרפיה) של המילה "בן", ובפסוק המקורי נכתב "אליאב בן פלת בן ראובן".
לחלופין, ייתכן שיש לקרוא "הוא" במקום "און", וסופו של הפסוק הוא גלוסה: "הוא בן פלת בן ראובן".
בנוסח השומרוני ובתרגום השבעים נכתב "בן ראובן" במקום "בני ראובן" שבנוסח המסורה.
בגמרא דורשים את הפסוק "חכמת נשים בנתה ביתה" על אשתו של און בן פלת, שלפי המדרש שכנעה אותו להימנע מלחלוק על משה.
היא אמרה לו שבשבילו כלל לא משנה מי יהיה המנהיג: "אם משה רב אתה תלמיד, ואם קרח רב אתה תלמיד", ועל פי המדרש: "אם אהרן כהן גדול אתה תלמיד, ואם קרח כהן גדול אתה תלמיד" - ועל כן לא תצא לו שום תועלת מהתערבות במחלוקת.
און השיב שהוא נשבע להם שיבוא עמם, כי היה איתם בעצה אחת, ואשתו אמרה לו שהיא תציל אותו, והשקתה אותו יין עד שנרדם.
לאחר שנרדם, פרעה את ראשה, מעשה שהתפרש כחוסר צניעות, וישבה בפתח האוהל.
האנשים שבאו לקרוא לו לבוא אתם להקטיר קטורת, חששו להיכנס בהיותה פרועת ראש, והלכו משם.
עד שהתעורר און, כבר מתו כל עדת קרח.
און לוי (נולד ב-3 ביולי 1961) הוא עיתונאי לשעבר, איש תקשורת ויועץ אסטרטגי ישראלי.
און לוי נולד וגדל בתל אביב.
בשנת 1979 התגייס לצה"ל ושירת כקצין שלישות.
בשנת 1986, עם פרוץ האינתיפדה הראשונה, מונה לראש לשכת אלוף פיקוד המרכז, תפקיד בו שירת תחת פיקודם של עמרם מצנע ויצחק מרדכי.
לאחר שחרורו מהצבא, בגיל 28, הצטרף לעיתון "דבר" ככתב וכפרשן צבאי.
בתפקיד זה סיקר בין השנים 1989–1996 מבצעים ופעולות של צה"ל בדרום לבנון, בהם מבצע דין וחשבון, מבצע ענבי זעם וחטיפתם של השייח' עובייד ומוסטפא דיראני.
כמו כן, סיקר את מלחמת המפרץ הראשונה, שיחות השלום עם הפלסטינים שהובילו להסכמי אוסלו והשיחות עם סוריה בשנות ה-90. בטורו השבועי, "המחסנית", שהתפרסם ב"דבר" במשך שש שנים, פרסם לוי מגוון סיפורים קטנים מהמתרחש בצה"ל.
בתחילת שנות ה-90 ליווה לוי את החייל אלעד בן דוד וסיקר את דרכו והתקדמותו בצה"ל מיום גיוסו ולאורך כל שירותו בחטיבת הצנחנים.
בשנת 1993 נפל בן דוד בקרב במוצב א-טייבה בדרום לבנון, ולוי נשלח לראיין את ההתמודדות של חבריו לנשק, חיילים ומפקדים, עם מותו.
בעבור סיקור זה הוענק ללוי בשנת 1993 פרס פרלמן ליצירות עיתונאיות בענייני צבא וביטחון, על שם משה פרלמן.
בשנת 1990, בכתבה שפרסם ב"דבר", חזה לוי את מלחמת המפרץ ואת יכולתה של עיראק תחת סדאם חוסיין לשגר טילים אל עבר תל אביב.
בשנים שלאחר סגירת העיתון "דבר", התמחה לוי בייעוץ תקשורתי ואסטרטגי לגופים ציבורייםֿ, מוסדיים חברות ועמותות וליווה מגוון רחב של רשויות מקומיות, תאגידים עירוניים וארגונים.
בין השנים 1996- 2003 היה דובר עיריית הוד השרון.
עם סיום תפקידו בעירייה החל לפעול במסגרת עצמאית והיה בין היתר: דובר איגוד ערים דן לתברואה, השפד"ן, הסתדרות המעוף, המכללה למינהל, מכללת שערי משפט, הרשות לפיתוח ירושלים, הרשות לפיתוח תל אביב, פארק אריאל שרון, גני יהושוע, הסוכנות היהודית, המכון למדיניות העם היהודי ועוד.
במסגרת תפקידיו השונים הוביל מספר פרויקטים משמעותיים, ביניהם המיתוג מחדש של אתר חירייה והקמת המרכז לחינוך סביבתי תחת הכותרת "משהוא טוב קורה בחירייה", וכן את הקמפיין של האיגודן "אומרים שלום לבוצה" למציאת פתרונות לבוצת השפד"ן.
לוי שימש כיועץ תקשורת ואסטרטגיה למספר חברי כנסת, ביניהם מתן וילנאי, דני יתום, משה (בוגי) יעלון, דני דנון ואחרים.
כמו כן שימש כיועץ אסטרטגי ודובר עבור עמרם מצנע בקמפיין לראשות מפלגת העבודה וראשות הממשלה.
בנוסף, ליווה כיועץ אסטרטגי ודובר של רשויות וראשי רשויות מקומיות רבות, בין היתר: הוד השרון, הרצליה, בת ים, נתניה, בית דגן ורמת השרון.
בשנת 2014 הקים, ביחד עם איש התקשורת דני דויטש, את משרד הייעוץ האסטרטגי "OnVeDan".
און ליווה תקשורתית מגוון רחב של עמותות וארגונים חברתיים, ביניהם הרוח הישראלית, אנשים באדום, זזים אחרת, יושרה לישראל, העמותה לגיל הרך בחבל מודיעין, ארגון גני הילדים ובתי הספר במגזר הבדואי והדרוזי, ורבים אחרים.
שותף להקמת עמותת "עמית לדרך" בשנת 2013, המסייעת לחיילים משוחררים מרקע מוחלש בה הוא משמש כדירקטור, וליווה את עמותת פרס לחיים בראשות שי ראשוני ז"ל בקמפיינים בינלאומיים להעלאת המודעות למחלת ה-ALS.
הוביל את קמפיין הבחירות של האלוף במיל, עמרם מצנע לראשות מפלגת העבודה ולאחר מכן בהתמודדות לראשות הממשלה וטבע את הסיסמה "מאמינים בך מצנע".
הוביל את המיתוג מחדש של אתר הפסולת חירייה, תוך יצירת שינוי תפיסתי מהותי בציבור - מאתר פסולת מאיים לפארק מחזור שבו פועל מרכז חינוכי וסביבתי חדשני תחת הכותרת "משהו טוב קורה בחירייה".
הוביל את הקמפיין "הופכים פסולת לזהב" שסייע לציבור להבין את הערך הכלכלי והסביבתי של מחזור וטיפול נכון בפסולת.
תחת הובלתו, הפך האתר למודל בינלאומי המושך אליו עשרות אלפי מבקרים בשנה ומחנך לקיימות ואחריות סביבתית.
הוביל את קמפיין "אומרים שלום לבוצה" במסגרת תפקידו כדובר השפד"ן, שעסק במציאת פתרונות לבוצת השפכים
הוביל את המיתוג מחדש של "יד לשריון" בלטרון מאתר מורשת והנצחה לפארק.
מתוך שימת דגש על המילים "ציוו לנו חיים".
שינה את תפיסת האתר מאתר הנצחה מסורתי למרחב המשלב בין זיכרון מכבד לבין חיים תוססים - כולל מופעי תרבות, פעילויות מחנאות, מסלולי טיול ואופניים, תוך שמירה על כבוד הנופלים וערכי המורשת
ניהל את קמפיין השיווק של משרד התיירות הגיאורגי לעידוד תיירות ישראלית בגיאורגיה (2012, 2013, 2019.
ליווי היחידה לחדשנות במנהל החינוך של עיריית ירושלים - ביטא והיה שותף לתכנון והקמת איפכא מרחב לחדשנות חינוכית בשכונת פסגת זאב, המאפשר למורים ולתלמידים ללמוד ולהתנסות בחינוך בגישה אחרת, בחשיבה רב-ממדית של איך ומה לומדים, ובמגוון רב של תחומים וכלים חינוכיים.
מתגורר לוי ברעננה, הוא נשוי לדיוה ואב לשניים.
במדע הגנטיקה, און כלאיים הוא תופעה שבה בן-כלאיים בין אוכלוסיות, זנים, גזעים, תת-מינים או אף מינים שונים הוא בעל ביצועים טובים משל כל אחד מהוריו "טהורי הגזע", בתפקוד או בתכונה ביולוגית כלשהם.
און כלאיים הוא תכופות תוצאת הטרוזיגוטיות בין האללים מן האב ומן האם, אשר מקטינה את הסיכוי לפגמים גנטיים נסגנים (רצסיביים).
הוא היפוכה של חולשה או פתולוגיה הנגרמת עקב הומוזיגוטיות יתר, למשל כתוצאה מנישואי קרובים בבני-אדם, או כתוצאה מברירה מלאכותית אינטנסיבית בעת השבחה של זני צמחים ובעלי-חיים לצורך חקלאות וביות.
אך און כלאיים עשוי גם להיות תוצאה של תופעות גנטיות אחרות.
באורגניזמים דיפלואידיים אשר מתרבים ברבייה זוויגית יש בכל תא סומטי שני סטים של כרומוזומים המכילים את המידע התורשתי, האחד מהורה אחד של האורגניזם (האם) והשני מן ההורה השני (האב).
בכל אתר גנטי על פני הכרומוזום ניתן איפוא לרשת משני ההורים שני אללים זהים (הומוזיגוטיות) או שני אללים שונים (הטרוזיגוטיות).
אללים שנוצרו על ידי מוטציות מזיקות, מהן הגורמות לפגמים גנטיים קלים או אף חמורים דוגמת אנמיה חרמשית, הם לעיתים קרובות אללים נסגנים נדירים, העלולים להינשא על ידי פרטים מסוימים באוכלוסייה ולעבור בתורשה לצאצאיהם ללא תופעות מזיקות כלשהן.
רק כאשר האורגניזם יורש את האלל הפגום משני הוריו גם יחד הוא ניזוק.
הסיכון לאירוע כזה גדול יותר ככל ששני ההורים דומים יותר במטען התורשתי שלהם, למשל משום שהמגוון הגנטי באוכלוסייה מצומצם, או כתוצאה מהכלאה בין הורים קרובים.
מאותה סיבה, כאשר ההורים שונים מאוד גנטית זה מזה הסיכון להומוזיגוטיות של אללים נסגנים מזיקים קטן, והתוצאה יכולה להיות צאצא בריא וחזק יותר.
הפרד, תוצאת הכלאה בין שני מינים קרובים חמור הבית וסוס הבית, הוא כמעט תמיד עקר (כתוצאה מתופעה גנטית אחרת של שוני במספר הכרומוזומים), אך גם מצטיין בכוח ועמידות רבה, ומשום כך שימש במהלך ההיסטוריה כבהמת משא ועבודה מועדפת.
בגזעי כלבים, המגוון הגנטי בגזעים נדירים לעיתים מצומצם מאוד והכלאות קרובים נפוצות.
כתוצאה מכך כלבים "מעורבים" עשויים להיות בריאים וחזקים יותר מהוריהם ה"גזעיים".
מחקר באנגליה בשנת 2013 מצא כי תוחלת החיים של כלבים מעורבים ארוכה ב-1.2 שנים מתוחלת החיים של כלבים גזעיים.
זני מכלוא בחקלאות, בעיקר בצמחים, מפותחים בדרך-כלל על ידי השבחה באמצעות הכלאת קרובים וברירה מלאכותית של זנים "טהורי גזע" בעלי מגוון גנטי והטרוזיגוטיות נמוכים, שהיבול שלהם עשוי להיות גבוה מאוד אך בדרך-כלל הם פגיעים למחלות.
בשלב האחרון של ההשבחה מוכלאים זנים שונים מאוד זה מזה ליצירת זן מכלוא המצטיין בדרך-כלל באון כלאיים, ביצועים וחסינות גבוהים משל הוריו.
שיטה זו ננקטה במהפכה הירוקה, למשל ליצירת זני מכלוא של אורז על ידי האגרונום הסיני יואן לונגפינג.
זני מכלוא חקלאיים עם און כלאיים פותחו גם בתירס, דורה, סלק סוכר, בצל הגינה, תרד, חמנית, וברוקולי.
בבני-אדם הועלתה השערה שאון כלאיים כתוצאה מנישואים בין מהגרים מרחבי העולם היה בין הגורמים לאפקט פלין – העלייה במנת המשכל הממוצעת של האוכלוסייה במאה ה-20. ואולם מגלה האפקט ג'יימס פלין חישב שאפילו אם און כלאיים אכן השפיע על מנת המשכל, תרומתו לכלל האפקט הנצפה הייתה קטנה מאוד.
אוּנָאִי אֶמֵרִי אֵצֶ'גוֹיִין (בספרדית: Unai Emery Etxegoien; נולד ב-3 בנובמבר 1971) הוא כדורגלן עבר ספרדי שמשמש כיום כמאמנה של אסטון וילה.
ככדורגלן אמרי שיחק בעמדת הקשר השמאלי.
אמרי שיחק לאורך רוב הקריירה בליגה השנייה והשלישית בספרד, לפני שפתח בקריירת אימון.
כמאמן הוביל אמרי, בין היתר, את ולנסיה לשלוש עונות רצופות במקום השלישי בליגה הספרדית, ואת סביליה לשלוש זכיות רצופות ב, מה שהפך אותה לשיאנית הזכיות במפעל בכל הזמנים ולשיאנית הזכיות הרצופות בו.
ב-2021 הוביל גם את ויאריאל לזכייה בליגה האירופית.
אמרי החל את קריירת המשחק בקבוצת הנוער של ריאל סוסיאדד.
הוא החל לשחק בעונת 1990/91 בקבוצת המילואים של המועדון, ריאל סוסיאדד ב' מהליגה השלישית.
לאחר חמש עונות בקבוצה קודם אמרי לסגל ריאל סוסיאדד בעונת .
ב-15 באוקטובר 1995 ערך את הופעת הבכורה שלו בליגה הבכירה, כשעלה כמחליף לרבע שעה בהפסדה הביתי של קבוצתו 1–2 למרידה.
עד לסיום העונה ערך אמרי חמש הופעות ליגה, כולן כמחליף, ובהן כבש שער ליגה אחד.
לקראת עונת 1996/97 עבר אמרי לטולדו מליגת המשנה, שם היה לשחקן מפתח במשך ארבע עונות.
בעונתו הרביעית והאחרונה במועדון ירדה הקבוצה לליגה השלישית, ואמרי סיים את דרכו בקבוצה.
בסך הכול ערך 126 הופעות ליגה במדי טולדו, יותר מבכל קבוצה אחרת בקריירת המשחק שלו.
אמרי נותר בליגת המשנה גם לאחר ירידת קבוצתו, כשעבר לקראת עונת 2000/01 לראסינג פרול.
אמרי היה לשחקן הרכב קבוע במשך שתי עונות בקבוצה, ובעונתו השנייה בקבוצה כבש שבעה שערי ליגה, שיא קריירה אישי.
בעונת 2002/03 שיחק במדי לגנס מליגת המשנה, ואחריה עבר לשחק בלורקה דפורטיבה מהליגה השלישית.
לאחר חמישה מחזורים בעונתו השנייה בקבוצה, נפצע אמרי בברכו ונאלץ לפרוש בגיל 32 ממשחק פעיל.
חודשים ספורים לאחר פציעתו, במהלך אותה העונה, התמנה לתפקיד מאמן הקבוצה, וכבר באותה העונה הוביל אותה למקום הרביעי ולהעפלה ראשונה בתולדותיה לליגת המשנה.
בעונה הבאה, עונתו המלאה הראשונה על הקווים, הוביל אמרי את המועדון למקום החמישי בטבלה, מרחק חמש נקודות בלבד מהעפלה לליגה הבכירה.
לקראת עונת 2006/07, בעקבות הצלחתו בלורקה, מונה אמרי למאמן אלמריה מליגת המשנה.
כבר בעונת הבכורה שלו בקבוצה הוביל אמרי את אלמריה למקום השני בטבלה, והעפיל עמה לראשונה בתולדות המועדון לליגה הבכירה.
עונת הייתה העונה הראשונה של אמרי בלה ליגה ובה הוביל את אלמריה למקום השמיני בטבלה, מרחק שמונה נקודות בלבד מהשתתפות בגביע אופ"א.
בעקבות הצלחותיו במועדונים הקטנים אותם אימן זכה אמרי להצעה מקבוצה בכירה בדמותה של ולנסיה, ולקראת עונת מונה למאמן הקבוצה במקום של רונאלד קומאן.
בעונת הבכורה שלו בקבוצה, על אף הקשיים הכלכליים הכבדים בהם היה שרוי המועדון, הוביל אמרי את ולנסיה למקום השישי בטבלה ולהשתתפות ב.
באותה עונה צלח עם הקבוצה את שלב הבתים בגביע אופ"א ללא הפסד, אך הודח עמה כבר בשלב הנוקאאוט הראשון מול דינמו קייב בעקבות חוק שערי חוץ.
בעונת הוביל אמרי את קבוצתו למקום השלישי בטבלה, ובכך החזיר אותה לליגת האלופות לאחר היעדרות בת שנתיים.
במקביל הוא הוביל את ולנסיה לרבע גמר הליגה האירופית, שם הודחה על ידי הזוכה בסוף הטורניר, אתלטיקו מדריד, שוב בשערי חוץ.
הישגיו של אמרי הובילו להארכת חוזהו בסיום העונה לעונה נוספת.
את עונת פתח ולנסיה ללא שניים מבכירי שחקניה, דויד וייה שעבר לברצלונה ודויד סילבה שעבר למנצ'סטר סיטי.
גם ללא השניים הצליחה ולנסיה לנצח חמישה מששת משחקיה הראשונים בליגה, וסיימה עונה נוספת במקום השלישי.
היא חגגה את חזרתה לליגת האלופות עם ניצחון 0–4 על בורסאספור בטורקיה, וצלחה את שלב הבתים במפעל לפני שהודחה בשמינית הגמר.
בעונה הרביעית והאחרונה של אמרי בקבוצה הוא הוביל את ולנסיה למקום השלישי בטבלה בפעם השלישית ברציפות.
בליגת האלופות הודחה הקבוצה בשלב הבתים, ובסיום העונה עזב אמרי את הקבוצה לאחר קדנציה בת ארבע עונות.
לקראת עונת יצא אמרי לראשונה בקריירה המקצועית מספרד, כשהחליף את ואלרי קרפין כמאמן ספרטק מוסקבה מהליגה הרוסית.
ב-25 בנובמבר 2012, לאחר פחות מחצי עונה, פוטר אמרי מתפקידו בעקבות שרשרת תוצאות לא מוצלחת, האחרונה שבהן תבוסה ב 1–5 לדינמו.
ב-14 בינואר 2013 חזר אמרי לספרד, כשהחליף את מיצ'ל כמאמן סביליה.
בעת מינויו ניצבה הקבוצה במקום ה-12 בטבלה, ואמרי הוביל אותה בסיום העונה למקום התשיעי.
כמו כן הוא הוביל את סביליה לחצי גמר גביע המלך הספרדי, מה שהקנה לה מקום בליגה האירופית עונה אחר כך, בעקבות העפלתן של ריאל מדריד ואתלטיקו מדריד, שהגיעו לגמר, לליגת האלופות.
בעונת , עונתו המלאה הראשונה של אמרי על הקווים בסביליה, הוביל אותה למקום החמישי בליגה הספרדית ולזכייה בליגה האירופית.
סביליה צלחה שני שלבי מוקדמות, סיימה ראשונה בשלב הבתים ללא הפסד, ובשלבי הנוקאאוט הדיחה את מריבור, ריאל בטיס, פורטו וקבוצתו לשעבר של אמרי, ולנסיה.
במשחק הגמר גברה סביליה על בנפיקה ליסבון 4–2 בדו-קרב פנדלים, לאחר שוויון 0–0 בתום הארכה.
בעונת שמר עם קבוצתו על המקום החמישי, ובמקביל זכה בפעם השנייה ברציפות בליגה האירופית.
קבוצתו העפילה אוטומטית לשלב הבתים של המפעל, בזכות זכייתה בטורניר בעונה הקודמת.
בשלב הנוקאאוט הדיחה סביליה את רד בול זלצבורג, ויאריאל, זניט סנקט פטרבורג ופיורנטינה, ובמשחק הגמר גברה 3–2 על דניפרו.
בכך שברה סביליה את שיא הזכיות במפעל עם ארבע זכיות (כולל בגביע אופ"א), והייתה לקבוצה השנייה בהיסטוריה שזוכה בו פעמיים רצופות (אחרי ריאל מדריד ב-1986 ו-1987).
בסיום העונה האריך אמרי את חוזהו בשנתיים נוספות.
בעקבות החלטתה של אופ"א על העפלתה של הזוכה בליגה האירופית לשלב הבתים של ליגת האלופות, זכתה סביליה להשתתף בליגת האלופות בעונת .
ההשתתפות שלה במפעל הסתיימה כבר באותו השלב, כשסיימה שלישית אחרי יובנטוס ומנצ'סטר סיטי, והיא נשרה לשלבי הנוקאאוט של הליגה האירופית.
סביליה המשיכה את הדומיננטיות שלה במפעל השני בחשיבותו, והדיחה בדרכה את מולדה, פ.צ.
בזל, אתלטיק בילבאו ושחטאר דונצק בדרך לגמר שלישי ברציפות.
לאחר שסביליה הבטיחה את העפלתה לגמר, שילב אמרי במשחקי הליגה בעיקר שחקנים מחליפים ושחקני נוער, וסיים את העונה במקום השביעי.
עם זאת, הצליחה הקבוצה להשיג כרטיס לגמר שני באותה העונה, גמר גביע המלך הספרדי מול ברצלונה.
בעוד בגמר הגביע נוצחה סביליה 0–2, בגמר הליגה האירופית השיגה קבוצתו של אמרי השיג מרשים כשזכתה בתואר בפעם השלישית ברציפות.
היא הגדילה את הפער בראש טבלת הזכיות במפעל עם זכייתה החמישית, והייתה לראשונה בהיסטוריה שזוכה בתואר שלוש פעמים רצופות לאחר שגברה 3–1 על ליברפול, אחרי שפיגרה 0–1 בהפסקה.
ב-12 ביוני 2016, לאחר שלוש וחצי עונות כמאמן סביליה ובעקבות רצונו של המאמן לעזוב את הקבוצה, הודיעה הנהלת סביליה על סיום ההתקשרות עם אמרי.
ב-28 ביוני 2016, כשבועיים לאחר שעזב את סביליה, חתם כמאמן הטרבליסטית הצרפתית, פריז סן-ז'רמן, כמחליפו של לורן בלאן.
בעונתו הראשונה כמאמן פריז הקבוצה נכשלה לזכות באליפות צרפת אך זכתה ב ובגביע הליגה.
בליגת האלופות הובסה הקבוצה 1–6 על ידי ברצלונה במשחק הגומלין של שמינית גמר ליגת האלופות לאחר ניצחון 4–0 בפריז במשחק הראשון, וכתוצאה מכך הודחה מהמפעל.
זהו היתרון הגדול ביותר שהושמט בהיסטוריה של שלבי הנוקאאוט בליגת האלופות, וזכה בספרד לכינוי "הרמונטאדה" (המהפך).
ב-2018 זכה עם הקבוצה בליגה הצרפתית ובגביע הליגה, אך בפעם השנייה ברציפות הקבוצה נכשלה לעבור את שמינית גמר ליגת האלופות לאחר שהודחה על ידי ריאל מדריד.
בתום העונה עזב אמרי את פריז.
ב-23 במאי 2018 מונה אמרי למאמן ארסנל.
את עונתו הראשונה בקבוצה פתח עם רצף של 11 משחקים ללא הפסד בכל המסגרות, אך סיים עם הקבוצה במקום החמישי בליגה והגיע לגמר הליגה האירופית, בו הפסידה ארסנל 1–4 לצ'לסי.
ב-29 בנובמבר 2019 פוטר מתפקידו לאחר הפסד 1–2 במשחק בית בליגה האירופית מול איינטרכט פרנקפורט ורצף של שבעה משחקים ללא ניצחון.
ב-23 ביולי 2020 חזר לאמן בספרד ומונה למאמנה של ויאריאל, בה חתם על חוזה לשלוש עונות.
ב-26 במאי 2021 זכה עם ויאריאל ב לאחר ניצחון במשחק הגמר על מנצ'סטר יונייטד.
הייתה זו הפעם הרביעית בה אמרי זוכה בתואר (שלוש מהן עם סביליה).
בעונת הוביל את ויאריאל לחצי גמר ליגת האלופות, כשבדרך הדיח קבוצות כמו יובנטוס ובאיירן מינכן.
ב-24 באוקטובר 2022 מונה למאמנה של אסטון וילה.
בשל הסדרת אשרת העבודה שלו באנגליה הוא החל רשמית את תפקידו ב-1 בנובמבר של אותה שנה.
תחת אמרי הצליחה הקבוצה לצבור נקודות, סיימה את העונה במקום השביעי והעפילה לליגה האזורית
את עונת 2023/2024 בפרמייר ליג סיימה במקום הרביעי והעפילה לליגת האלופות.
בליגה האזורית, הקבוצה הגיעה לחצי הגמר, אז הודחה על ידי אולימפיאקוס היוונית שזכתה בתואר.
בעונה שלאחר מכן סיימה הקבוצה במקום החמישי והגיעה לרבע גמר ליגת האלופות, אז הודחה על ידי פ.ס.ז הצרפתית, שגם היא זכתה בתואר לאחר הפסד 5-4 בסיכום 2 המשחקים שכלל ניצחון 3-2 בגומלין.
גביע הליגה הצרפתית (2): ,
אוֹן רפאלי (נולד ב-26 בנובמבר 1996) הוא שחקן, דוגמן וזמר ישראלי.
רפאלי נולד וגדל בהוד השרון, לרפי רפאלי, בעל חוות סוסים לשעבר, ולציפי רפאלי, דוגמנית ושחקנית עבר.
אחותו הגדולה היא הדוגמנית בר רפאלי.
אחיו הגדול הוא דור רפאלי, ממייסדי אפליקציית בליינדספוט.
סבו מצד אביו, משה רפאלי (במקור פלאום), היה אדריכל.
המשפחה נקראת רפאלי על שם רפאל פלאום, סבו של רפי וסבא רבא של בר, דור ואון.
למד בבית הספר הדרים שבהוד השרון.
ביולי 2016 במהלך שירותו כחייל בצה"ל נחשד רפאלי, יחד עם חיילים נוספים בבסיסו, במתן שוחד למפקדו בתמורה להטבות בשירות.
אולם כחצי שנה לאחר מכן, ההאשמות בוטלו והתיק נסגר.
בשנת 2016 הייתה הופעתו הראשונה בטלוויזיה, בסדרת הדרמה היומית "פולמון" של הוט, שם שיחק בתפקיד משנה.
בשנת 2017 שיחק בתפקיד ראשי בסרט הקולנוע של קובי מחט "ג'סטה" בתור אדם, לצד נאיה פדרמן ומתן לקס.
בשנת 2020 שיחק בתפקיד מרכזי בעונה החמישית של סדרת הנוער "כפולה" בערוץ kidZ בתור מיכאל חזן, לצדה של נועה קירל.
באוגוסט 2021 עלה לאקרנים סרטו של קובי מחט "פול ספיד" (סרט ההמשך ל"פול גז" מ-2019), בו הוא מככב בתור רוי ברוך, לצד קווין רובין.
בשנת 2023 שיחק בתפקיד אלכס מדריך צבאי בסדרה "בת השוטר" בערוץ טין ניק ביס.
ב-2017 הוכתר במקום הראשון ברשימת 20 הרווקים הנחשקים של "פנאי פלוס" והופיע על שער כתב העת.
כמו כן ב-2017, כיכב בקמפיין של חברת האופנה "הודיס" לצד אחותו בר.
בינואר 2022 נבחר לאחד הפרזנטורים של "קסטרו" לשנת 2022, עד סיום התפקיד בינואר 2023, אחרי שתי עונות בלבד.
במרץ 2023 הוציא און סינגל בכורה בשם "שריטה", בהמשך השנה הוציא סינגל נוסף בשם "לחזור הביתה", באוגוסט הוציא סינגל בשיתוף פעולה עם הזמר רועי סנדלר בשם "מאמי".
בשנת 2024 השתתף בעונה השלישית של רוקדים עם כוכבים בקשת אך נאלץ לפרוש לאחר ההדחה האחת עשרה, מאחר שלא השתתף בשני ריקודים תחילה בשל קורונה ולאחר מכן עקב פציעה.
ב-2019 ניהל מערכת יחסים עם הדוגמנית עומר ברבי ולימים השניים נפרדו.
בספטמבר 2019 פורסם שהוא נמצא בקשר זוגי עם השחקנית האמריקאית היילי סטיינפלד, אך במאי 2020 פורסם כי נפרדו.
במאי 2022 פורסם שהוא נמצא בזוגיות עם שחר חיון, ובמאי 2023 נפרדו.
אומרים שהיה פה היא תוכנית דוקומנטריה היסטורית בהגשת יהונתן גפן ששודרה בטלוויזיה החינוכית בשנים 2014–2015. התוכנית זכתה בפרס "תוכנית התרבות הטובה ביותר" לשנת 2015 על ידי האקדמיה הישראלית לטלוויזיה.
ב-5 בנובמבר 2018 התוכנית החלה להיות משודרת בשידורים חוזרים בערוץ כאן 11.
כל פרק סוקר שנתיים בתולדות מדינת ישראל, והוא מורכב מקטעים בהם מדבר יהונתן גפן, לרוב בחרוזים.
כמו כן משודרים במהלך הפרק ראיונות שונים עם אישים שהיו מעורבים באירועים בהם עוסק הפרק.
בנוסף, במהלך הפרק מוצגות כותרות עיתונים מהשנים המדוברות.
דבר המפרסם - פינה בה מוצגות פרסומות מהשנים בהן עוסק הפרק.
אוּמַרֵל (מבוטא באיטלקית: [umaˈrɛlː]; גרסה מודרנית של בדיאלקט בולונזי) הוא מונח פופולרי בבולוניה המתייחס באופן ספציפי לגברים בגיל הפנסיה המעבירים את זמנם בצפייה ממושכת באתרי בנייה, ובמיוחד באתרי עבודות בכביש.
המילה נכנסה למילון דזינגרלי האיטלקי במהדורת 2021.
האומרל הסטראוטיפי צופה במשך שעות במתרחש, כשידיו משולבות מאחורי גבו, מציע לפועלים ולמנהלי העבודה עצות ומנסה לפתוח בשיחה עם עוברים ושבים אקראיים.
משמעותו המילולית של הביטוי היא "אדם קטן" (נפוץ גם בגרסה ), ולעיתים קרובות מתווספת אליו סיומת הרבים s (בהשפעת האנגלית).
המונח הופך נפוץ יותר ויותר באזורים אחרים באיטליה, לפעמים בשיתוף עם "זדורה" (או ), היא אשתו של ה"אומרל".
הפצתו של המונח מיוחסת לסופר דנילו מאזוטי, שבשנת 2005 פרסם מאמר על התופעה ועיוות במכוון את הניב הקלאסי של בולוניה, כדי לחדש את המילה כך שתישמע איטלקית ומודרנית.
בהמשך כתב מאזוטי שני ספרים על הנושא ויצר סביבו בלוג פופולרי.
בשנת 2015 הקצתה העיר ריצ'ונה, כ-130 ק"מ דרומית-מזרחית לבולוניה, תקציב של 11,000 יורו כדי לשלם קצבה ל"אומרלים" לפיקוח על עבודות בעיר: ספירת מספר המשאיות פנימה והחוצה כדי להבטיח שהחומרים נמסרו ופונו על פי התקבולים, ופיקוח מפני גנבה בשעות בהן האתר עמד ללא שמירה מאורגנת.
העיירה סן לאצארו די סבנה, הממוקמת כ-6 ק"מ דרומית-מזרחית לבולוניה, העניקה את פרס "אומרל השנה" לתושב המקום, מר פרנקו בוניני.
בשנת 2016, האיגוד התרבותי המקומי "Succede solo a Bologna" ("זה קורה רק בבולוניה") הנפיק 'תעודות אומרל' כאמצעי מימון המונים לשיקום כנסיית סן פטרוניו.
במקביל, עלתה לאוויר אפליקציית סמארטפון בשם "Umarells", שעוקבת אחר מיקום עבודות דרכים ואתרי בנייה מתמשכים.
רשת המסעדות "בורגר קינג" אף הגדילה לעשות ו"שכרה" "אומרלים" כחלק מקמפיין שיווקי במדיה החברתית המקדם את נוכחותה המוגברת במדינה.
ביולי 2017, ועדת הייעוץ למתן שמות הרחובות של מועצת העיר בולוניה אישרה את שמה של הכיכר הציבורית שממזרח למרכז העיר ברובע צ'ירנאייקה - "Piazzetta degli Umarells" (כיכר האומרלים) כהוקרה לתהילה המקומית של התופעה והשם שלה - תוך ציון באירוניה מודעת שהכיכר נמצאת בבנייה באותה תקופה.
באפריל 2018 נחנכה הכיכר הציבורית על ידי חבר מועצת העיר מתאו לפורה, נשיא המחוז סימון בורסארי, "שר האומרלים" פרנקו בוניני, הסטנדאפיסט מאוריציו פליארי המכונה "דויליו פיצוקי" והסופר דנילו מזוטי.
באוקטובר 2019 נגנב שלט הרחוב של הכיכר.
באפריל 2020 הקדיש מגזין הקומיקס הפופולרי טופולינו (הוא מיקי מאוס) פרק לאומרל גרינדו פרסיקטי.
אונאי סִימוֹן מנדיביל (בספרדית: Unai Simón Mendibils; נולד ב-11 ביוני 1997 בוויטוריה שבספרד) הוא כדורגלן ספרדי המשחק בעמדת השוער בקבוצת אתלטיק בילבאו מהלה ליגה ובנבחרת ספרד.
סימון גדל במחלקת הנוער של אתלטיק בילבאו מהלה ליגה.
הוא שיחק בבסקוניה, קבוצת בת של אתלטיק בילבאו, ובאתלטיק בילבאו ב', קבוצת המילואים של המועדון.
ב-20 באוגוסט 2018 ערך סימון את הופעת הבכורה שלו בקבוצה הראשונה של המועדון, בניצחון 1–2 על לגנס במסגרת המחזור הראשון בליגה.
בעונתו הראשונה בקבוצה הבוגרת ערך סימון שבע הופעות ליגה.
בשתי העונות הבאות שימש סימון כשוער הראשון של המועדון, והוסיף 71 הופעות ליגה.
בסיום עונת 2023/2024 זכה סימון בפרס זאמורה המוענק לשוער עם יחס הספיגות הנמוך ביותר בלה ליגה.
פרס שלא זכה בו שוער של אתלטיק בילבאו מאז עונת 1969/1970 אז זכה חוסה אנחל איריבר.
ב-11 בנובמבר 2020 ערך סימון את הופעת הבכורה שלו בנבחרת ספרד, בתיקו 1-1 נגד נבחרת הולנד במשחק ידידות.
סימון זומן לסגל נבחרת ספרד לקראת טורניר יורו 2020, שבו גם היה השוער הפותח של הנבחרת.
נכלל בסגל נבחרת ספרד לטורניר מונדיאל 2022, והיה לשוער הראשי של הנבחרת בכל משחקיה בטורניר.
און קומפני בע"מ , שעד אוקטובר 2023 נקראה OwnBackup, היא חברה פרטית ישראלית העוסקת בשירותי גיבוי ושחזור בענן.
החברה הוקמה במרץ 2015 על ידי אריאל ברקמן (CTO), ערן כהן, סם גוטמן (מנכ"ל) ואורי ינקילב (מנהל שיווק).
מטה החברה שוכן בניו ג'רזי ומרכז הפיתוח שלה (הקרוי און דאטה קומפאני בע"מ) שוכן בתל אביב.
בתחילת דרכה עסקה החברה שירותי גיבוי אוטומטי ושחזור לפי הצורך בפלטפורמת סיילספורס, וחברת סיילספורס אף נמנית עם המשקיעים בחברה מתחילת דרכה.
בהמשך הורחבו שירותי החברה לפלטפורמות מחשוב ענן (מערכות SaaS) של AWS, ויווה סיסטמס ו-nCino.
שירותים נוספים של החברה הם "ארגז חול", שמאפשר למשתמשים סביבה נפרדת למערכת המידע, לשם פיתוח, בדיקת שינויים והדרכה, וניהול ארכיון נתונים בהתאם לדרישות רגולציה.
באוגוסט 2021 היו לחברה כ-4,000 לקוחות ברחבי העולם.
נכון ליולי 2023 לחברה היו כ 6000 לקוחות.
במאי 2019 גייסה החברה 23 מיליון דולר.
ביולי 2020 גייסה החברה 50 מיליון דולר.
בינואר 2021 גייסה החברה 167.5 מיליון דולר, לפי שווי של 1.4 מיליארד דולר, ובכך הפכה לחד-קרן.
באוגוסט 2021 גייסה החברה 240 מיליון דולר, לפי שווי של 3.35 מיליארד דולר.
במאי 2021 רכשה את חברת Merlinx שבסיסה בתל אביב.
ביוני 2021 רכשה החברה את חברת Nimmetry שבסיסה בקליפורניה ולה פעילות משמעותית בהודו.
באוגוסט 2021 רכשה החברה את חברת RevCult שבסיסה בקליפורניה.
באוקטובר 2023 שינתה החברה את שמה מ-OwnBackup ל-Own Company, והכריזה על מוצר חדש בשם Own Discover.
ב-6 בספטמבר 2024 הודיעה חברת סיילספורס שהיא רוכשת את החברה, שבה כבר החזיקה ב-10% מהבעלות, תמורת 1.9 מיליארד דולר במזומן.
אומשו היא עיר בדיונית המופיעה בסדרת הטלוויזיה המונפשת "אווטאר: כשף האוויר האחרון".
העיר היא השנייה בגודלה בממלכת האדמה לאחר הבירה בה-סינג-סה והיא ידועה בעיקר בזכות מערכת המשלוחים המפורסמת שלה.
העיר הייתה אחד ממעוזי ההתנגדות הגדולים ביותר של ממלכת האדמה במלחמת מאה השנים עד אשר נכבשה על ידי צבא אומת האש, ושוחררה על ידי המלך בומי במהלך יום השמש השחורה.
סיפור הקמת העיר מבוססת על אגדה עתיקה אשר על פיה, עוד לפני שבני האדם ידעו להשתמש בכשפויות, היו באזור אומשו שני כפרים אשר ניהלו מלחמה ביניהם.
שו ואומה, אשר היו כל אחד מכפר אחר התאהבו בחשאי משום שמכריהם לא היו מקבלים את קיומה של מערכת יחסים עם "האויב".
בני הזוג מצאו דרך להיפגש בחשאיות על ידי כך שהתבוננו בדרך החפירה של הגיריות וכך למדו כיצד לכשף אדמה והיו לכשפי האדמה הראשונים בעולם.
בעזרת הכשפות הם חפרו מנהרה מסובכת בתוך ההר המפריד בין שתי הכפרים, וכך הם יכלו להיפגש בתדירות בלבו של ההר.
מערכת היחסים שלהם נגדעה לאחר ששו נהרג במהלך הלחימה בין שני הכפרים.
אומה, מוכה בצער הפגינה את יכולות הכשפות האדירות שלה כלפי תושבי שתי הכפרים וכמעט שהחריבה אותם.
אך במקום להחריבם היא דרשה מתושבי שני הכפרים לסיים את הסכסוך במידית, וכך הכפרים חברו לעיר אחד מאוחדת אשר נקראה "אומשו" – על שמם של זוג האוהבים.
עם היווסדה, נקטה אומשו במדיניות רווחה אשר צמצמו את הפערים בין העשירים ועניים.
בתקופת אווטאר יאנגצ'ן פרחה כלכלת העיר ואומאשו הפכה למטרופולין ומרכז מסחרי חשוב.
לאחר מותו של אווטאר קורוק, השתתף שליט אומשו, בורו, בחיפושים אחר האווטאר החדש אך נכשל כמו רבים אחרים.
לאחר מכן התגלתה קיושי כאווטאר הבאה.
בתקופה זו הוקם בעיר בסיס של הארגון החשאי "האופרה המעופפת", שסייעו לקיושי.
במהלך סדרת הכיבושים של צ'ין הכובש נכבשה גם העיר אומשו ונשארה תחת שלטונו עד לתבוסתו בקרב מול אווטאר קיושי.
קיושי תמכה במינויה של גואו שון לשליטת אומשו ולאחר מינויה היא החלה לתאר את מעשיו של מלך האדמה ג'אלון כזולים ואנוכיים.
בעקבות כך, התפתחה יריבות קשה בין בה-סינג-סה לאומאשו שריגלו זה בארמונו של זה.
גואו שון עשתה כל שביכולתו על מנת לערער את מעמדו של מלך האדמה וכאשר קרו מספר תקלות במערכת הדואר של העיר חשדה גואו בטעות כי ידו של מלך האדמה בדבר.
מלחמת מאה השנים וכיבוש העיר
עם פלישת אומת האש לשטחי ממלכת האדמה נכבשו שטחים נרחבים על ידי הפולשים, בה-סינג-סה ואומשו נותרו שני מעוזי ההתנגדות הגדולים היחידים בממלכה ואומשו הפכה ליצואנית נשק ואספקה עיקרית למאמץ המלחמתי.
עם עלייתו של שליט האש אוזאי לכס השלטון באומת האש הוא הפך את כיבוש אומשו לאחת ממטרותיו העיקריות במלחמה וצבא אומת האש החלו לבנות גשרי מתכת ארוכים על מנת שיועלו לעבור את התהום המקיפה את העיר.
עם התחלת המצור על העיר נכנע בומי שליט אומאשו למסר את העיר לידי אומת האש.
בומי ורוב חייליו נכלאו על ידי הכובשים אך כמה מהם הצליחו להימלט והקימו יחידות התנגדות שנקטו בלוחמת גרילה כנגד צבא אומת האש.
לאחר הכיבוש, העיר כולה עברה שיקום מאסיבי כדי להתאים טוב יותר לצרכים של אומת האש והחלה בניית פסל בדמותו של שליט האש אוזאי.
כמו כן, במקומו של הארמון ששימש את בומי הוחרב ובמקומו הוקם ארמון חדש ששימש את אוקאנו, מושל אומאשו מטעם שליט האש אוזאי.
עם רדת החשיכה ביום השמש השחורה, השתחרר המלך בומי מתא הכלא שלו והביס את צבא אומת האש שנותרו ללא יכולת הכשפות.
הוא הרס את פסלו של שליט האש אוזאי שבנייתו הושלמה וכן הרס את הארמון שנבנה לכבוד שליט האש ושחרר את אומשו מהשלטון הזר.
לאחר מותה של מלכת האדמה הו טינג, הצליחה אומשו להתנגד לשלטון קובירה במשך כשלוש שנים עד שנכבשה על ידה.
העיר שוחררה לאחר כישלון פלישת קובירה לרפאבליק סיטי וחזרה לשליטת מלך האדמה החדש, וו.
העיר אומשו שוכנת בלבו של רכס הרי קולאו בדרום-מערב ממלכת האדמה.
מסביב לעיר בנויה חומת אבן גדולה שלמרגלותיה עמק שאינו מאפשר גישה לעיר מלבד הדרך המרכזית שהיא שביל צר ותלול.
במהלך המלחמה, נסיונותה של אומת האש לכיבוש העיר נחלו כישלון בזה אחר זה בשל דרכי הגישה המפותלים של העיר.
שער הכניסה מורכב משלושה דלתות בזה אחר זה, השערים עשויים מגושי אבן מסיביים, כשכל אחד בעובי מטר וחצי ובגובה של למעלה משלושים מטר.
הדרך היחידה לפתוח את השערים היא באמצעות כשפות אדמה, אותה מבצעים בתדירות החיילים השומרים על העיר.
העיר אומשו בנויה על מספר גבעות כשהארמון של שליט אומאשו נמצא בפסגתו של הגבעה האמצעית והגבוהה ביותר.
בעיר קיימים אלפי בתים הן של אצילים והן של אנשים פשוטים.
הבתים באומאשו בנויים לרוב מאבן ולהם גגות רעפים ירוקים.
מערכת הדואר של אומשו היא מסלול נרחב של מגלשות הפרוסות ברחבי העיר דרכן מועברים משלוחים ממקום למקום בעזרת כוח המשיכה וכשפות אדמה.
המגלשות הורכבו לראשונה בתקופת שלטונה של המלכה גואו שון, ומספר תקלות במערכת ופציעות של תושבים גרמו לה לחשוד בטעות כי ידו של מלך האדמה בדבר.
השלטון באומאשו נתון בידיו של מונרך בעל סמכויות נרחבות ואינו מושפע מהשלטון המרכזי בבה-סינג-בה מלבד נושאים לאומיים, כדוגמת גיוס חיילים והכרזת מלחמה הנתונים לסמכותו הבלעדית של מלך האדמה.
עם כיבוש העיר על ידי אומת האש, נכלא המלך בומי, ושליט האש אוזאי מינה מושל מטעמו אשר החיל שלטון צבאי על התושבים.
עם סיום המלחמה חזרה ההנהגה לידיו של המלך בומי.
שםתקופת שלטונומלך האדמה בתקופתובורוחייו המאוחדים של אווטאר קורוק וראשית חייה של אווטאר קיושיגואו שוןחייה המאוחרים של אווטאר קיושי וראשית חייו של אווטאר רוקוג'יאלוןבומיתקופת אווטאר אנג ומלחמת מאה השניםקואי
אונאי נונייס חסטוסו (בספרדית: Unai Núñez Gestoso; נולד ב-30 בינואר 1997) הוא כדורגלן ספרדי המשחק בעמדת הבלם בהלאס ורונה מהסרייה א' בהשאלה מסלטה ויגו.
נונייס, שנולד בססטאו, ביסקאיה, חבל הבאסקים וגדל בפורטוגלטה השכנה, הצטרף לאקדמיה של אתלטיק בילבאו ב-2007, בגיל עשר.
הוא ערך את הופעת הבכורה שלו בבוגרים בעונת 2015–16, בליגה הספרדית השלישית.
ב-7 ביוני 2016, נונייס הועלה למילואים.
הוא הפך מיד לפותח קבוע בקבוצה, הופיע ב-33 משחקים וכבש שלושה שערים במהלך הקמפיין.
ב-2 ביוני 2017, נונייס זומן לסגל הראשי לקראת העונה על ידי מאמן הקבוצה הראשונה החדש, חוסה אנחל זיגנדה.
הוא ערך את הופעת הבכורה שלו בקבוצה הראשונה שלו - והלה ליגה - ב-20 באוגוסט, כשפתח בתיקו 0–0 ביתי נגד חטאפה.
ב-30 באוקטובר 2017, לאחר שכבר הפך לשחקן פותח קבוע, נונייס חידש את חוזהו עד 2023, עם סעיף שחרור של 30 מיליון יורו.
ב-31 במרץ שלאחר מכן הוא הבקיע את שערו הראשון בלה ליגה, ובישל את השער הראשון בתיקו 1-1 ביתי מול סלטה ויגו.
לאחר 36 הופעות ב-2017–18, נונייס שיחק הרבה פחות (14 משחקים) במהלך עונת 2018–19, בתחילה מצא את עצמו כבלם מחליף לאיניגו מרטינס ויראי אלבארס.
בנובמבר 2020 הוא חתם על חוזה עד 2025, ללא סעיף שחרור.
ב-16 ביולי 2022, הוא הושאל לסלטה ויגו מלה ליגה לעונה אחת.
ב-25 באוגוסט 2017, נונייז קיבל את הזימון הראשון שלו לנבחרת ספרד עד גיל 21. הוא זומן לסגל על ידי המאמן רוברט מורנו ב-30 באוגוסט 2019, לשני משחקי מוקדמות יורו 2020 מול רומניה ואיי פארו.
הוא ערך את הופעת הבכורה שלו במשחק השני בחיחון ב-8 בספטמבר, כשנכנס כמחליף של סרחיו ראמוס ביתרון 2–0 לספרד; התוצאה הסופית הייתה 4–0.
הוא שיחק גם בנבחרת הבאסקים הלא רשמית, ערך את הופעת הבכורה שלו מול קוסטה ריקה בנובמבר 2020 וכבש את שער הניצחון עם נגיחה בדקות הסיום.
און טרק אינובישנס בע"מ היא חברה ישראלית המתמחה בפיתוח ושיווק פתרונות תשלום דיגיטליים באמצעות טכנולוגיית תקשורת טווח אפס (NFC).
מאז 2022 היא נמצאת בבעלות חברת "נאייקס".
קודם לכן הייתה חברה ציבורית שמניותיה נסחרו בבורסת נאסד"ק וב.
און טרק הוקמה בשנת 1990 על ידי עודד בשן ורוני גלבוע ושותפים נוספים.
בשן וגלבוע עבדו קודם יחד במפעל "אלקטו גליל" בקריית שמונה שהוקם על-ידי החברה לפיתוח הגליל של קיבוצי ומושבי הגליל העליון, החברה לפיתוח קריית שמונה, בסיוע כספי של הקרן ההסתדרותית "תנופה לצמיחה" ובתמיכה של רפא"ל, במטרה לספק תעסוקה לתושבי האזור בענף האלקטרוניקה.
המפעל סיפק שרותי יצור למעגלים מודפסים בקבלנות משנה.
בשן מונה למנכ"ל המפעל ב-1984, לאחר שקודם שימש כמרכז המשק של קיבוץ כפר בלום, הוא החליט לגוון את מקורות ההכנסה של המפעל ולעסוק גם בפיתוח מוצרים.
בשן גייס למפעל את רוני גלבוע, מהנדס אלקטרוניקה בוגר הטכניון שעבר למושב בית הלל הסמוך.
אחד הפרויקטים בה זכו היה פיתוח רפת ממוחשבת עבור קיבוץ מחניים, מטרת המערכת הייתה זיהוי הפרה ומדידת תפוקת החלב שלה.
כך שניתן לעקוב אחרי התפוקה שלה, לתת לה כמות מזון מדויקת יותר ולהוציא ממנה תפוקה גדולה יותר.
הפתרון שפיתחו היה כרטיס זיהוי שנתלה על צוואר הפרה ובכניסה למכון החליבה הוצב גלאי הקורא את מספר הקוד שעל הכרטיס התלוי על צוואר הפרה ושומר את הנתונים במחשב.
על בסיס מערכת זו פיתח גלבוע כרטיס חכם הניתן לקריאה באופן אלחוטי לשימוש במגוון יישומים, בין השאר: ככרטיס גישה לאתרים מאובטחים, כאמצעי לתשלום בכבישי אגרה, כפתרון לניהול רצפות ייצור ועוד.
און טרק הוקמה במטרה לפתח ולשווק ברחבי העולם את הכרטיס.
און טרק הוקמה בראש פינה ובשנים הראשונות עסקה בפיתוח הטכנולוגיה ויישומים שלה ככרטיס חכם וארנק אלקטרוני "ללא מגע".
היא ביצעה ניסויים ב-30 קיבוצים כפתרון לניהול מגוון שירותים, בהם חדר אוכל, שירותי מכבסה וככרטיס גישה.
פיתחה פתרון תשלום לתחבורה הציבורית, פיתחה פתרון מתחרה ל"דלקן" וכרטיס חנייה חכם במקום תווי חניה.
בשנת 1998 הגיעו הכנסות החברה לכ-1.5 מיליון דולר ושנה אחר כך ל-5.5 מיליון דולר.
באוגוסט 1999 ביצעה החברה הנפקה ראשונה לציבור בבורסת ה"נוייר מרקט", בורסה לחברות הזנק שהפעילה הבורסה לניירות ערך בפרנקפורט, שם גייסה 39 מיליון דולר לפי שווי שוק של 120 מיליון דולר.
בנובמבר 2002 החלו מניות החברה להיסחר גם בנאסד"ק כמניה דואלית.
בפברואר 2003 עברו מניות החברה להיסחר בבורסה המרכזית בפרנקפורט בעקבות סגירתה של בורסת ה"נוייר מרקט", ולאחר שעמדה בקריטריונים הנחוצים של הבורסה הגרמנית.
במאי 2004 השלימה גיוס של 15.1 מיליון דולר בהנפקה פרטית של מניותיה למשקיעים מוסדיים ובנובמבר 2005 השלימה גיוס נוסף של 22.2 מיליון דולר.
ב גדלה והתרחבה פעילות החברה במהירות תוך שנים ספורות.
בשנת 2000 זכתה, ביחד עם חברות נוספות, בפרויקט של הטמעת כרטיסים חכמים לסוכנויות הממשל האמריקני, שחלקה של און טרק בפרויקט הוערך בכ-50 מיליון דולר, בנוסף זכתה בארצות הברית בפרויקט של חברת וריפון, לייצור כרטיסי אשראי חכמים ללקוחות תחנות דלק וחנויות נוחות.
באותה שנה גם רכשה % 51 מחברת אינטרקארד, חברה גרמנית לייצור ואינטגרציה של כרטיסים חכמים, במטרה להרחיב את פעילותה בשוק האירופי.
באוגוסט 2000 נכנסה לפעילות בדרום אפריקה, ואת השנה סיימה עם גידול של 188% בהכנסות ל-15.5 מיליון דולר.
בפברואר 2001 רכשה את מלוא הבעלות של חברת אינטרקארד הגרמנית ורכשה חברה גרמנית נוספת.
באותה עת גם זכתה במכרז של עיריית תל אביב לאספקת פתרון כרטיס חכם למרכזי הספורט שלה.
במרץ 2002 זכתה במכרז לאספקת קוראים לכרטיסים חכמים שישמשו לכניסה מאובטחת למשרדי הממשלה בישראל.
בסוף 2002 החלה בניסוי עם חברת מאסטרקארד לטכנולוגיה לקריאת כרטיסי אשראי ללא מגע.
שנה אחר בחרה בה כספקית הטכנולוגיה, והיא החלה להיות מיושמת בכרטיסי האשראי של החברה בקיץ 2004.
ב-2003 החלה לספק פתרונות בטכנולוגית RFID של תיוג אלקטרוני באמצעות גלי רדיו.
באותה עת החברה גם החלה להיות ספק מוביל של מערכות תשלום לתחנות דלק ברחבי העולם.
נכנסה לשוק תעודות הזהות והדרכונים חכמים, מערכות זיהוי ביומטרי, ולתחום התחבורה עם פתרונות תשלום מבוססי כרטיס חכם, כולל הגרסה הראשונה של כרטיס הרב-קו בישראל.
ב-2004 רכשה חברה פולנית וזכתה במכרז לאספקת פתרונות תשלום וכרטוס למספר חברות תחבורה בפולין.
באותה שנה גם חתמה על הסכם שיתוף פעולה עם חברת הייפרקום האמריקאית, חברה מובילה בתחום מסופי התשלום.
בנובמבר 2006, רכשה את פעילות תעודות הזהות והדרכונים החכמים של מתחרתה הישראלית חברת סופרקום בעסקת מניות.
ביולי 2008 נכנסת לשוק אמצעי החנייה האלקטרוניים בצרפת, באמצעות רכישת חברה מקומית.
בעקבות המשבר הכלכלי העולמי ב-2008 סיימה החברה את השנה עם ירידה בהכנסות והפסד של 20 מיליון דולר.
עוד קודם לכך פעלה במשך השנים עם שולי רווח נמוכים או בהפסד, אך הציגה תמיד גידול בהכנסות.
בנובמבר 2009 חתמה על הסכם למכירת נכסי חברה בת והקניין הרוחני של חלק אחר מפעילותה, תמורת 8.5 מיליון אירו (12.5 מיליון דולר) לחברה ההולנדית בתחום רכיבי RFID, ייצור דרכונים וכרטיסי אשראי.
ב-2010 התאוששו עסקי החברה אך היא המשיכה לפעול בהפסד ובתחילת 2011 גייסה 18 מיליון דולר, אולם במהלך השנה קרן C.
Silk & Sons האמריקנית הפכה לבעלת המניות הגדולה בחברה, עם החזקה של 10.4% מההון, והודיעה שהיא מבקשת להדיח את מנכ"ל ומייסד החברה עודד בשן מתפקידו.
בדצמבר 2012, לאחר מאבק ממושך בין הנהלת און טראק לבין משקיעים פרטיים ומוסדיים על דרך ניהול החברה, החליט עודד בשן לפרוש מכל תפקידיו הניהוליים (בשן שימש גם כיו"ר החברה).
גם בנו, אוהד בשן, שכיהן כנשיא וכסמנכ"ל שיווק, פרש מכל תפקידיו הניהוליים.
בשן האב ימשיך לכהן כדירקטור מן המניין בחברה.
לאחר הדחת עודד בשן החליטה החברה להתמקד בפיתוח ושיווק פתרונות תשלום בטכנולוגיית NFC (פרוטוקול תקשורת מאובטח), אולם המשיכה לצבור הפסדים.
בינואר 2022 הגישה החברה בקשה להליכי פירוק, לאחר שנקלעה החברה לקשיים תזרימיים.
מיד אחר כך הודיעה חברת נאייקס כי רכשה את און טרק אינובישנס תמורת 4.5 מעליון דולר והלוואה של 5.5 מיליון דולר לסילוק חובותיה.
חברת איזי פארק ישראל היא חברת בת של "און טרק אינובישנס", שהחלה את פעילותה בשנת 1996, במטרה להתמודד במכרז של מרכז השלטון המקומי בישראל, לפיתוח כרטיס חניה אלקטרוני שיחליף את כרטיסי הקרטון, כאמצעי לתשלום עבור חניה ברחבי הערים בישראל.
החברה פיתחה מכשיר הכולל כרטיס חכם נטען בו מזינים את שם העיר ואזור החניה, והוא גובה את דמי החניה בהתאם לתעריף שנקבע לאותו אזור.
לאחר שזכתה במכרז, בנובמבר 1996, השלימה את פיתוח הטכנולוגיה.
בנוסף השקיעו בחברה החברות שגריר ודלק מוטורס יחד עם משקיעים פרטיים.
פעילותה של איזי פארק הייתה אמורה להתחיל בתחילת 1998 אולם חברה אחרת תבעה אותה על הפרת פטנטים, אך לבסוף הפסידה במשפט.
"איזי פארק" השיקה את השירות שלה באוגוסט 2000 לשימוש ארצי, במקומות בהם קיימת חניה מסודרת בתשלום של הרשות המקומית.
בתל אביב המכשיר גם שימש למתן חניה בתעריף מוזל לתושבי העיר.
המודל העסקי של החברה היה מבוסס על מכירת המכשיר ועל עמלה של 7% מההכנסות בגין הטענת כרטיסי החניה.
השימוש בכרטיס איזיפארק נעשה באמצעות הפעלת המכשיר והצמדתו לחלון המכונית בעת חנייה, כאשר צג המכשיר כולל פרטים על זמן ותעריף החניה.
באוקטובר 2006, חתמה החברה על הסכם עם רשת החנויות Yellow, להפצת המכשיר והקמת עמדות הטענה של איזיפארק בתוך נקודות המכירה שלה.
בשנת 2011 השיקה גרסה משודרגת של המכשיר, עם אפשרת הטענה של כרטיס החניה מהמחשב דרך כבל USB וחידוש אוטומטי מרחוק.
אולם אחר כך באותה עת הוקמו שתי מתחרות, פנגו וסלופארק, המשתמשות בפלטפורמה סלולרית לתשלום עובר החניה (תחילה באמצעות מסרונים או שיחות טלפון ואחר כך באמצעות אפליקציה), ללא צורך במכשיר ייעודי, והפופולריות של איזי פארק ירדה.
אומשו (ביפנית: 梅酒) הוא ליקר יפני המיוצר על ידי השריית שזיפי אומה (בעודם בוסר וירוק) במשקאות חריפים (焼酎, shōchū) וסוכר.
לליקר יש טעם חמוץ מתוק ותכולת אלכוהול של 10%-15%.
מותגים מפורסמים של אומשו כוללים את Choya, Takara Shuzo ו-Matsuyuki.
סוגים אחדים זמינים עם פירות אומה שלמים שהוחדרו לבקבוקים, ויש אנשים שמכינים את האומשו שלהם בבית.
מסעדות יפניות מגישות סוגים רבים ושונים של אומשו וגם מכינות קוקטיילים.
לפעמים מערבבים את הליקר עם תה ירוק (או-צ'ה-ווארי) או מים חמים (או-יו-ווארי).
ניתן להגיש אומשו בטמפרטורות שונות;מצונן או עם קרח, בטמפרטורת החדר, או אפילו חם בחורף.
ניתן להכין אומשו מפרי שזיף אמיתי, או להשתמש בטעמים ובתמציות תוספות כדי לחקות את טעמם של השזיפים.
אומשו שעשוי מפרי שזיף בלבד (ללא תוספים) יסומן כ-Honkaku Umehu ויהיה בדרך כלל עשוי רק מפרי אומה, סוכר ואלכוהול.
שוצ'ו (shōchū) שהוא אלכוהול יפני.
הוא עשוי בדרך כלל משעורה ("mugi"), בטטה ("imo"), כוסמת ("sobe") או אורז ("kome").
לאחר שלושה חודשים במקום קר וחשוך, הוא מוכן לצריכה (אם כי עדיף לחכות לפחות שישה חודשים)
אונאי לופס קבררה (בספרדית: Unai López Cabrera; נולד ב-30 באוקטובר 1995) הוא כדורגלן ספרדי המשחק בעמדות הקשר האחורי והמרכזי בקבוצת ראיו ואייקאנו מהלה ליגה.
הוא בילה את מרבית הקריירה שלו באתלטיק בילבאו, ממנה עבר לראיו ואייקאנו, בה צבר מעל 160 הופעות.
לופס החל את הקריירה שלו בריאל סוסיאדד.
בשנת 2011 עבר לאקדמיה של אתלטיק בילבאו.
בנובמבר 2012 ערך את הופעת הבכורה שלו בקבוצת המשנה, אתלטיק בילבאו ב', בליגה השלישית.
באוגוסט 2013 ערך את הופעת הבכורה שלו בקבוצה.
ב-27 באוגוסט 2014 ערך את הופעת הבכורה שלו בקבוצה הבוגרת של אתלטיק בילבאו, כשנכנס כמחליף במשחק הגומלין של פלייאוף מוקדמות ליגת האלופות נגד נאפולי.
שלושה ימים לאחר מכן ערך את הופעת הבכורה שלו בלה ליגה נגד לבאנטה.
בעונת 2015/2016 שיחק רק בקבוצת המילואים, שבשלב זה שיחקה בליגה השנייה.
ב-40 משחקים כבש שני שערים.
בסוף העונה ירדה בילבאו ב' ליגה.
לקראת עונת 2016/2017 הושאל לעולה החדשה לליגה הראשונה, לגנס.
באוגוסט 2017 הושאל לראיו ואייקאנו מהליגה השנייה.
בקיץ 2021 הושאל לראיו ואייקאנו פעם נוספת.
לאחר תום תקופת ההשאלה האחרונה, חתם לופס בראיו באופן קבוע.
"אומרים עלי" הוא סינגל שהוקלט על ידי הזמרת הישראלית אגם בוחבוט.
את השיר הוציאה ב-2 בדצמבר 2024 לאור חברת התקליטים גאגא כסינגל שלא מתוך אלבום אולפן.
"אומרים עלי" הולחן והופק על ידי משה בן אברהם ואופק יקותיאל, שגם כתבו אותו לצד הדס שור.
השיר מתאר אהבה נכזבת ותחושות של כאב ובדידות בעקבות פרידה.
בבית הראשון, הדוברת חושפת את השבר והעצב שחוותה מאז שהקשר הסתיים.
היא נשארה לבד, שקעה בבכי ובדיכאון, תוך כדי שהתמודדה עם זיכרונות ומחשבות על החזרה האפשרית של האהוב.
השימוש בדימויים כמו "דמעות", "סיגריה", ו"שירים של שבורים" משקף את הקושי שלה להתמודד עם היעדרו ואת עומק הפגיעה הרגשית שהיא חווה.
בפזמון ובבית השני, הדוברת עוברת ממקום של כאב למבט מפוכח יותר על המציאות.
היא מביעה כעס ואכזבה כלפי האדם שעזב אותה, ומתארת את עצמה כמי שחיכתה למשהו שלא התממש.
הסביבה החברתית שמחה ושרה, אך היא נותרה פגועה עם "סכין בלב".
בבית השני, הדוברת מנסה להתנתק מהעבר על ידי מחיקת זיכרונות (כמו שריפת תמונות) ומבטאת רצון להתחיל מחדש – אולי אפילו באמצעות בריחה פיזית למקום אחר.
באתר "אייס" נכתב כי .
"אומרים עלי" הפך ללהיט, והושמע רבות בתחנות הרדיו השונות בישראל.
הוא הגיע בשיאו למקום השישי במצעד של מדיה פורסט, המבוסס על נתוני איירפליי שבועיים.
אונאי גומס גרסיה (בספרדית: Unai Gómez Garcia; נולד ב-25 במאי 2003) הוא כדורגלן ספרדי המשחק בעמדת הקשר ההתקפי באתלטיק בילבאו מהלה ליגה.
גומס נולד בברמאו, ביסקאיה, חבל הבסקים, והצטרף למחלקת הנוער של אתלטיק בילבאו בשנת 2013.
ב-19 ביולי 2021 הצטרף גומס לקבוצה הבוגרת של בסקוניה ששיחקה בליגה הספרדית החמישית.
הוא ערך את הופעת הבכורה שלו ב-5 בספטמבר, כשפתח בהרכב במשחק נגד ברקלדו שנגמר בתוצאה 0–0.
גומס קודם לקבוצת המילואים ששיחקה בליגה השלישית ב-10 ביולי 2022, וערך את הופעת הבכורה שלו ב-28 באוגוסט, כשנכנס כמחליף במחצית השנייה בהפסד ביתי 1–2 נגד לה נוצ'יה.
הוא כבש את שעריו הראשונים עבור קבוצת המילואים ב-29 בינואר 2023; צמד בניצחון ביתי 3–0 על לוגרונייס.
בקיץ 2023, הוא היה אחד השחקנים שנבחרו לצאת לקדם העונה עם הקבוצה הראשונה, שם היה אחד השחקנים הבולטים.
ב-12 באוגוסט 2023, הוא ערך את הופעת הבכורה שלו בלה ליגה בהפסד ביתי לריאל מדריד.
ב-27 באוגוסט הוא כבש את שערו הראשון במדי הקבוצה הראשונה של בילבאו בניצחון 4–2 נגד ריאל בטיס.
ב-20 באוקטובר, הוא האריך את חוזהו בבילבאו עד יוני 2028.
ב-15 במרץ 2024, הוא זומן על ידי מאמן נבחרת ספרד עד גיל 21, סנטי דניה, לשני משחקי מוקדמות אליפות אירופה בכדורגל עד גיל 21 נגד סלובקיה ובלגיה.
אונאי אֶלְגֶסָבַּאל אודונדו (בספרדית: Unai Elgezabal Udondo; נולד ב-25 באפריל 1993) הוא כדורגלן ספרדי המשחק בעמדות הבלם והקשר האחורי בלבאנטה מהלה ליגה.
אלגסבאל נולד באורדולייס שבחבל הבסקים, והחל לשחק כדורגל במחלקות הנוער של לייואה ודאנוק באט.
ב-2012 הצטרף לאתלטיק בילבאו ושובץ בקבוצת הבת שלה, בסקוניה, ששיחקה בליגה הספרדית הרביעית.
ביולי 2014 הצטרף לדוראנגו מהליגה הספרדית הרביעית.
לאחר שהיה שחקן הרכב קבוע, הוא עבר ב-1 ביולי 2015 לברקאלדו מהליגה הספרדית השלישית.
בחלון ההעברות של חורף 2016, הוא דחה הצעה ממיורקה ונשאר בברקאלדו עד תום העונה.
ב-20 ביוני 2016 חתם אלגסבאל על חוזה באייבר מהלה ליגה, והושאל ב-18 באוגוסט 2016 לאלקורקון מהליגה הספרדית השנייה.
אלגסבאל ערך את הופעת הבכורה שלו באלקורקון ב-4 בספטמבר 2016 בתיקו 1–1 מול נומנסיה.
לאחר שעזר לקבוצתו להישאר בליגה השנייה, הוא עבר לנומנסיה ב-16 באוגוסט 2017, בעסקת השאלה לשנה אחת.
ב-15 באוגוסט 2018, האריך אלגסבאל את חוזהו באייבר עד 2020 וחזר לאלקורקון בעסקת השאלה נוספת לעונה אחת.
ב-6 ביולי 2019 הוא סיים את חוזהו באייבר, וחתם על חוזה קבוע לשנתיים באלקורקון ב-11 ביולי 2019.
ב-10 בספטמבר 2020 סיים אלגסבאל את חוזהו באלקורקון, וחתם בבורגוס מהליגה השלישית ב-24 בספטמבר 2020. ב-18 ביוני 2024, לאחר ארבע עונות שבהן היה שחקן הרכב קבוע שהסתיימו בעלייה לליגה השנייה, הוא עבר ללבאנטה מהליגה השנייה וחתם בה על חוזה לשנה אחת.
ב-5 ביולי 2025, לאחר שהיה שחקן הרכב קבוע במהלך העונה וסייע לקבוצתו לעלות ללה ליגה כאלופת הליגה השנייה, האריך אלגסבאל את חוזהו בלבאנטה עד שנת 2027.
אונאי וֵנְסֶדוֹר פאריס (בספרדית: Unai Vencedor Paris; נולד ב-15 בנובמבר 2000) הוא כדורגלן ספרדי המשחק בעמדת הקשר בלבאנטה מהלה ליגה בהשאלה מאתלטיק בילבאו.
ונסדור נולד בבילבאו שבחבל הבסקים.
בשנת 2017 הוא הצטרף לאקדמיית לנוער של אתלטיק בילבאו, לאחר ששיחק בסאנטוצ'ו.
ביוני 2018 הוא הצטרף ישירות לקבוצת המילואים, בילבאו אתלטיק, וערך את הופעת הבכורה שלו ב-29 בספטמבר 2018, כשפתח בהרכב בהפסד חוץ 2–1 נגד ריאל אוביידו ב' במסגרת הליגה הספרדית השלישית.
ב-15 בדצמבר 2018 הוא כבש את שער הבכורה שלו בניצחון ביתי 3–2 על קלהורה.
ונסדור ערך את הופעת הבכורה שלו בקבוצה הראשונה ובלה ליגה ב-16 בפברואר 2020, כשפתח בהרכב בהפסד ביתי 1–0 לאוססונה.
הוא לא שיחק שוב באותה עונה, אך בחודש נובמבר 2020 החל לשחק באופן קבוע.
הוא זכה עם הקבוצה בסופר קאפ הספרדי, לאחר ניצחונות על ריאל מדריד וברצלונה.
ב-פברואר 2021 הסכים ונסדור לחתום על חוזה חדש עד קיץ 2025, עם סעיף שחרור של 40 מיליון אירו.
בעונת 2022/2023 הוא איבד את מקומו בהרכב.
ב-5 באוגוסט 2023 הושאל ונסדור לאייבר מהליגה השנייה לעונה אחת.
ב-10 ביולי 2024 הושאל שוב, הפעם לראסינג סנטאנדר מהליגה השנייה גם כן, לעונה אחת.
ב-2 בספטמבר 2025 הודיעה אתלטיק בילבאו על השאלתו של ונסדור ללבאנטה מהליגה השנייה, לעונה אחת.